Spordivõistlustega manipuleerimise vastu võitlemise kord
Lippude ja vimplite kandmise eeskiri
#000000
Pühapäeval lõppes Haven Kakumäel neli päeva kestnud Eesti meistrivõistlused, kus põnevust jätkus nii maal kui merel
#000001
Tallinna Nädala viimane võistluspäev oli pingete ning rõõmurohke. Regatti lõpetas päikseline ja tuuline ilm ning merelt ei olnud puudu ka lained, mis võistlussõite huvitavamaks ning keerulisemaks tegid.
#000002
Techno293 Plus kategoorias tuli esikohale ning Eesti meistriks Kaur Säärits (NYCS). Teisele kohale purjetas ning sai sellega kaela hõbemedali Eesti meistrivõistluste eest sportlane Liisbeth Orav (NYCS). Kolmas koht, nii meistrivõistluste kui ka regati eest läks sportlasele Marta Arete Sokk (NYCS).
#000014
U17 kategoorias saavutas esikoha Oskar Lillepea (BTE) ning teisele kohale tuli Soome purjetaja Felix Sergelius.
U19 kategoorias oli parim Romek Roolat (TPLK), kes viis koju ka kuldmedali Eesti meistrivõistluste eest. Teisele kohale ning hõbemedalile tuli Joonas Mik (TPLK) ning kolmanda koha saavutas Kristofer Rajasalu (TPLK), teenides sellega omale ka pronksmedali.
#000016
U21 sõitjate puhul oli parim Frank Ervin (Black Team Estonia), kes teenis omale ka kuldmedali. Teisele kohale ning hõbemedalile tuli Romek Roolaht ning kolmas koht läks võistlejale Renar Roolaht (TPLK), kes teenis omale ka pronksmedali Eesti meistrivõistluste eest.
#000017
Võistlusklassi naiste kategoorias tuli parimaks ning kuldmedalile Ingrid Puusta (TPLK), tema järel saavutas teise koha Soome sportlane Aleksandra Blinnikka ning kolmas koht läks samuti Soome võistlejale Anna Haavistole.
#000018
Garmin Purjetamise Võistlussari on Eesti Jahtklubide Liidu noorte- ja olümpiapurjetamise regatisari, milles sisalduvad Eesti Meistrivõistlused on üks eraldi võistlus ja Eesti Karika regatid on mitmest regatist koosnev võistlussari. Eesti Meistrivõistlused toimuvad ühe neli päeva kestva regatina noorte ühepaatidele augustis Pirital ja teistele klassidele septembris Kakumäel. Karikasari toimub hooaja vältel etappide kaupa erinevates sadamates ümber Eesti ning neile on võistlema oodata ligi viissada sportlast. Igal võistlusklassil on karikasarjas kas kaks või kolm etappi.
#000020
Käesoleval hooajal toimub koroonaviirusest tulenevalt võistlustele registreerimine täielikult interneti teel ning kohapeal regatibüroos registreerimist ei toimu. Samamoodi asuvad võistluse teadetetahvel ja tulemused ainult e-keskkonnas. Võistluste avamine toimub sadamas kesksel kohal, kusjuures võistlejad jälgivad seda oma purjeka juurest. Autasustamisel tohivad osaleda vaid autasustatavad ja teised jälgivad autasustamist oma paatide juurest.
#000022